ᱱᱟᱜᱟᱞᱮᱱᱰ ᱡᱮᱜᱮᱛ ᱵᱤᱨᱫᱟᱹᱜᱟᱲ

ᱱᱟᱜᱟᱞᱮᱱᱰ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱫᱚ ᱑᱙᱘᱙ ᱥᱟᱞ ᱨᱮ ᱥᱤᱧᱚᱛ ᱥᱚᱨᱠᱟᱨ ᱦᱚᱛᱮᱛᱮ ᱥᱚᱸᱥᱚᱫᱟᱜ ᱢᱤᱫ ᱮᱠᱴ ᱦᱚᱛᱮᱛᱮ ᱱᱟᱜᱟᱞᱮᱱᱰ ᱯᱚᱱᱚᱛ ᱨᱮ ᱛᱷᱟᱯᱚᱱ ᱟᱠᱟᱱ ᱢᱤᱫ ᱛᱟᱞᱢᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱟᱱᱟ ᱾ ᱱᱚᱣᱟ ᱨᱮᱱᱟᱜ ᱦᱮᱰᱠᱣᱟᱴᱚᱨ ᱫᱚ ᱞᱩᱢᱟᱢᱤ, ᱡᱩᱱᱦᱮᱵᱚᱴᱚ ᱨᱮ ᱢᱮᱱᱟᱜᱼᱟ ᱾ ᱵᱟᱨᱭᱟ ᱮᱴᱟᱜ ᱯᱟᱨᱢᱟᱢᱮᱱᱴ ᱠᱮᱢᱯᱟᱥ ᱫᱚ ᱠᱚᱦᱤᱢᱟ (ᱢᱮᱨᱤᱢᱟ) ᱟᱨ ᱢᱮᱰᱡᱤᱯᱷᱮᱢᱟ ᱨᱮ ᱢᱮᱱᱟᱜᱼᱟ ᱾ ᱚᱱᱟ ᱥᱟᱶᱛᱮ ᱫᱤᱢᱟᱯᱩᱨ ᱨᱮ ᱢᱤᱫ ᱯᱟᱨᱢᱟᱢᱮᱱᱴ ᱠᱮᱢᱯᱟᱥ ᱢᱮᱱᱟᱜᱼᱟ ᱡᱟᱦᱟᱸ ᱫᱚ ᱵᱤ.ᱴᱮᱠ ᱠᱚᱨᱥ ᱪᱟᱪᱞᱟᱣ ᱦᱩᱭᱩᱜᱼᱟ ᱾ ᱟᱢᱫᱟᱡᱽ ᱒᱔,᱐᱐᱐ ᱜᱩᱴ ᱯᱟᱹᱴᱷᱩᱣᱟᱹ ᱥᱟᱶᱛᱮ ᱡᱚᱛᱚ ᱢᱮᱥᱟ ᱠᱟᱛᱮ ᱖᱘ ᱜᱚᱴᱟᱝ ᱠᱚᱞᱮᱡᱽ ᱫᱚ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱥᱟᱶ ᱡᱚᱯᱚᱲᱟᱣ ᱢᱮᱱᱟᱜᱼᱟ ᱾ ᱜᱟᱶᱛᱟ ᱟᱨ ᱥᱟᱥᱚᱱ ᱢᱮᱱᱮᱡᱽᱢᱮᱱᱴ ᱯᱟᱲᱦᱟᱣ ᱟᱥᱲᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱫᱚ ᱮᱢ.ᱵᱤ.ᱮ ᱨᱮᱱᱟᱜ ᱰᱤᱜᱽᱨᱤ ᱧᱟᱢᱚᱜᱼᱟ ᱟᱨ ᱢᱮᱱᱮᱡᱽᱢᱮᱱᱴ ᱵᱤᱵᱷᱟᱜᱽ ᱫᱚ ᱤᱥᱠᱩᱞ ᱚᱯᱷ ᱢᱮᱱᱮᱡᱽᱢᱮᱱᱴ ᱤᱥᱴᱟᱰᱤᱡᱽ ᱞᱮᱠᱟᱛᱮ ᱵᱟᱰᱟᱭᱚᱜᱼᱟ, ᱱᱚᱣᱟ ᱫᱚ ᱠᱚᱦᱤᱢᱟ, ᱱᱟᱜᱟᱞᱮᱱᱰ (ᱱᱩ ᱠᱚᱦᱤᱢᱟ ᱠᱮᱢᱯᱟᱥ) ᱨᱮ ᱢᱮᱱᱟᱜᱼᱟ ᱾ ᱤᱥᱠᱩᱞ ᱚᱯᱷ ᱢᱮᱱᱮᱡᱽᱢᱮᱱᱴ ᱤᱥᱴᱟᱰᱤᱡᱽ ᱵᱷᱤᱛᱤᱨ ᱨᱮ ᱢᱮᱱᱮᱡᱽᱢᱮᱱᱴ ᱯᱟᱲᱦᱟᱜ ᱵᱤᱵᱷᱟᱜᱟᱜ ᱡᱷᱤᱡ ᱥᱟᱹᱜᱩᱱ ᱫᱚ ᱒᱙ ᱚᱠᱴᱚᱵᱚᱨ ᱒᱐᱐᱗ ᱥᱟᱞ ᱨᱮ ᱦᱩᱭ ᱞᱮᱱ ᱛᱟᱦᱮᱸᱫ, ᱟᱨ ᱮᱢᱵᱤᱮ ᱯᱟᱹᱴᱷᱩᱣᱟᱹ ᱟᱜ ᱢᱟᱬᱟᱝ ᱵᱮᱪ ᱫᱚ ᱒᱐᱐᱘ ᱥᱟᱞ ᱨᱮ ᱵᱚᱞᱚᱱ ᱨᱮᱱᱟᱜ ᱮᱢ ᱞᱮᱱ ᱛᱟᱦᱮᱸᱫ ᱾ ᱤᱱᱡᱤᱱᱤᱭᱟᱨᱤᱝ ᱟᱨ ᱴᱮᱠᱱᱚᱞᱚᱡᱤ ᱟᱥᱲᱟ ᱱᱟᱜᱟᱞᱮᱱᱰ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮᱱᱟᱜ ᱤᱥᱠᱩᱞ ᱚᱯᱷ ᱤᱱᱡᱤᱱᱤᱭᱟᱨᱤᱝ ᱮᱱᱰ ᱴᱮᱠᱱᱚᱞᱚᱡᱤ ᱨᱮᱱᱟᱜ ᱛᱷᱟᱯᱚᱱ ᱫᱚ ᱒᱐᱐᱗ ᱥᱟᱞ ᱨᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱤᱥᱠᱩᱞ ᱚᱯᱷ ᱤᱱᱡᱤᱱᱤᱭᱟᱨᱤᱝ ᱴᱮᱠᱱᱚᱞᱚᱡᱤ (SET) ᱫᱚ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱚᱴᱚᱨᱤᱴᱤ ᱨᱮᱱᱟᱜ ᱰᱮᱥᱤᱡᱟᱱ ᱞᱮᱠᱟᱛᱮ ᱢᱮᱨᱤᱢᱟ ᱠᱮᱢᱯᱟᱥ, ᱠᱚᱦᱤᱢᱟ ᱨᱮ ᱩᱪᱟᱹᱲ ᱠᱮᱫᱟ ᱠᱚ ᱾ ᱱᱚᱣᱟ ᱱᱟᱜᱟᱞᱮᱱᱰ ᱯᱚᱱᱚᱛ ᱨᱮ ᱤᱱᱡᱤᱱᱤᱭᱟᱨᱤᱝ ᱨᱮᱱᱟᱜ ᱯᱩᱭᱞᱩ ᱟᱥᱲᱟ ᱠᱟᱱᱟ ᱟᱨ ᱱᱚᱸᱰᱮ ᱫᱚ ᱤᱱᱯᱷᱨᱚᱨᱟᱥᱴᱨᱟᱠᱪᱮ ᱵᱩᱱᱤᱭᱟᱹᱫᱤ ᱰᱷᱟᱸᱪᱟ ᱢᱮᱱᱟᱜᱼᱟ ᱾ ᱥᱮᱪᱮᱫ ᱠᱮᱢᱯᱟᱥ ᱫᱚ ᱰᱤᱥᱤ ᱠᱚᱨᱴ ᱡᱚᱸᱠᱥᱚᱱ, ᱫᱤᱢᱟᱯᱩᱨ, ᱱᱟᱜᱟᱞᱮᱱᱰ ᱨᱮ ᱢᱮᱱᱟᱜᱼᱟ ᱾ ᱥᱮᱪᱮᱫ ᱥᱟᱹᱠᱷᱭᱟᱹᱛ ᱵᱟᱦᱨᱮ ᱡᱚᱱᱚᱲ ᱚᱯᱷᱤᱥᱤᱭᱟᱞ ᱣᱮᱵᱽᱥᱟᱭᱤᱴ ᱪᱷᱟᱸᱪ:ᱱᱟᱜᱟᱞᱮᱱᱰ ᱡᱮᱜᱮᱛ ᱵᱤᱨᱫᱟᱹᱜᱟᱲ